মুহাম্মাদ সাল্লাল্লাহু আলায়হি ওয়া সাল্লাম মানুষের মাঝে পরমসহিষ্ণুতার ভিত্তি স্থাপন করেছেন। কুর্‌আনে আল্লাহ্‌ তাআলা তাঁর নবির ওপর প্রত্যাদেশ অবতীর্ণ করেন যে, “ধর্মের (গ্রহণের) ব্যাপারে বল প্রয়োগ নেই”। [সূরা বাকারা ২:২৫৬] মুহাম্মাদ সাল্লাল্লাহু আলায়হি ওয়া সাল্লামও ওই সমস্ত অমুসলিমদের অধিকারের বিষয়টি পরিষ্কার করে দিয়েছেন যারা মুসলমানদের বিরুদ্ধে যুদ্ধ করে না এবং তাদের জীবন, সন্তান-সন্ততি, ধন-সম্পদ ও সম্মান-সম্ভ্রমের নিরাপত্তার মুচলেকা দিয়েছেন। আজও বহু মুসলিম দেশে ইহুদি ও খ্রিষ্টানরা শান্তি ও নিরাপত্তার মধ্যে বসবাস করছে।